 **บันทึกข้อความ**

**ส่วนราชการ** สำนักปลัดองค์การบริหารส่วนตำบลบงเหนือ

**ที่** สน ๗๓๐๐๑/๑๒๙ วันที่ ๒ มีนาคม ๒๕๖๓

**เรื่อง** การดำเนินการมาตรการส่งเสริมคุณธรรมและความโปร่งใสภายในหน่วยงาน

พ.ศ. ๒๕๖๓ (Integrity and Transparency Assessment: ITA)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**เรียน** นายกองค์การบริหารส่วนตำบลบงเหนือ

ตามประกาศสำนักงานคณะกรรมการป้องกันและปราบปรามการทุจริตแห่งชาติ(สำนักงาน ป.ป.ช.) ลงวันที่ ๑๗ ตุลาคม ๒๕๖๒ เรื่องผลการประเมินคุณธรรมและความโปร่งใสในการดำเนินงานของ หน่วยงานภาครัฐ (Integrity and Transparency Assessment: ITA) ประจำปีงบประมาณ ๒๕๖๒ ได้พัฒนาเครื่องมือในการประเมินเชิงบวกเพื่อเป็นมาตรการป้องกันการทุจริตและเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรมโดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ” (Integrity and Transparency Assessment: ITA) โดยได้ดำเนินการประเมินฯประจำปีงบประมาณ พ.ศ. ๒๕๖๒ ผ่านมาแล้ว นั้น

สำนักงานปลัด จึงรายงานมาตรการส่งเสริมคุณธรรมและความโปร่งใสในการดำเนินงานของหน่วยงานภาครัฐในปี พ.ศ.๒๕๖๒ ขององค์การบริหารส่วนตำบลบงเหนือ เพื่อให้เป็นไปตามตัวชี้วัดย่อย ๑๐.๒ มาตรการส่งเสริมความโปร่งใสและป้องกันการทุจริตภานในหน่วยงาน ข้อ O๔๓ ซึ่งมีผลการประเมินฯดังนี้

๑. การวิเคราะห์ผลประเมินระดับคุณธรรมและความโปร่งใส (ITA)ของหน่วยงานองค์การบริหารส่วนตำบลบงเหนือ มีคะแนนเท่ากับ ๘๖.๐๕ คะแนน อยู่ในระดับ A มีรายละเอียดดังนี้

**๑.๑ แบบวัดการรับรู้ของผู้มีส่วนได้ส่วนเสียภายใน (IIT)** **การใช้งบประมาณ** มีข้อเสนอแนะดังนี้ หน่วยงานต้องจัดทำแผนการใช้จ่าย และใช้งบประมาณให้คุ้มค่า ไม่บิดเบือนวัตถุประสงค์ และไม่เอื้อพวกพ้อง ไม่เบิกจ่ายเท็จ ไม่จัดซื้อจัดจ้างให้แก่ผู้ประกอบการรายใดรายหนึ่ง และต้องไม่จัดทำโครงการเพื่อเอื้อประโยชน์ต่อผู้ประกอบการหรือพวกพ้องในการมาจัดซื้อจัดจ้าง ทั้งนี้หน่วยงานควรมีการตรวจสอบภายในอย่างจริงจัง และสามารถให้บุคลากรในองค์กรสามารถร้องเรียนได้

**๑.๒ แบบวัดการรับรู้ผู้มีส่วนได้ส่วนเสียภายนอก (EIT) คุณภาพการดำเนินงาน** มีข้อเสนอแนะดังนี้หน่วยงานต้องมีการเปิดเผยข้อมูล ข้อเท็จจริงแก่ผู้มาใช้บริการอย่างถูกต้อง ตรงไปตรงมา และมีแนวทางในการให้ผู้มาติดต่ออย่างโปร่งใส โดยเฉพาะควรมีประกาศไม่เรียกร้องประโยชน์อื่นใดในการปฏิบัติหน้าที่ มีมาตรการโดยการจัดทำประกาศไม่เรียกรับผลประโยชน์หรือทรัพย์สินใดๆ และจัดทำคำขวัญสำหรับการให้บริการแก่ผู้มาติดต่อ โดยยึดประโยชน์ประชาชนเป็นหลัก

-๒-

**๑.๓ แบบตรวจการเปิดเผยข้อมูลสาธารณะ (OIT) การป้องกันการทุจริต** มีข้อเสนอแนะดังนี้ ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้งให้กลุ่มองค์กรชุมชน มีส่วนร่วมในการป้องกันการทุจริต เช่นเป็นกรรมการจัดซื้อจัดจ้าง

**๒. ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วน มีดังนี้**


๒.๑ การใช้งบประมาณ


๒.๒ คุณภาพการดำเนินงาน

๒.๓ การป้องกันการทุจริต

**ผลการดำเนินการตามมาตรการเพื่อส่งเสริมคุณธรรมและความโปร่งใสภายในหน่วยงานขององค์การบริหารส่วนตำบลบงเหนือ**

|  |  |
| --- | --- |
| **ข้อบกพร่องหรือจุดอ่อน** | **ผลการดำเนินการตามมาตรการเพื่อส่งเสริมคุณธรรมและความโปร่งใสภายในหน่วยงาน** |
| การใช้งบประมาณ | -มีการจัดทำแผนการใช้จ่ายเงิน  -มาตรการป้องกันการรับสินบน |
| คุณภาพการดำเนินงาน | -หน่วยงานได้จัดทำประกาศมาตรการเผยแพร่ข้อมูลต่อสาธารณะทางเว็ปไซร์องค์การบริหารส่วนตำบลบงเหนือ |
| การป้องกันการทุจริต | -มาตรการให้ผู้มีส่วนได้เสียมีส่วนร่วมในการป้องกันการทุจริตขององค์การบริหารส่วนตำบลบงเหนือ  - มาตรการการตรวจสอบการใช้ดุลพินิจเพื่อป้องกันการทุจริต |

****

****

